Publication: Magyar Közlöny
Issue: MK-2002-2 (Year: 2002, Number: 2)
Era: 1990-2004
Section: [Melléklet a 16/1994. (VII. 8.) MKM rendelethez]
Paragraph Index: 379

b) A gyakorlati vizsgára központi feladatok alapján kerül sor. Témakörei: — konkrét konfliktushelyzet elemzése, ahol a szituációhoz kapcsolódó elmélet és gyakorlati ismereteit kell alkalmazni, vagy — esetleírás alapján annak elemzése, — a probléma kezelésére tett javaslatok, az elméleti és gyakorlati ismeretek alapján. A központi írásbeli és gyakorlati vizsgára egy idõben, a hivatalos vizsganapokon kerül sor. A vizsga idõtartama: 120 perc. 2.3. A szóbeli vizsga A szóbeli vizsgarészen a vizsgázó a szakképesítésért felelõs miniszter által meghatározott tantárgyakból és tételek alapján ad számot tudásáról. A tételek központilag kerülnek kiadásra. A vizsgázó minden tantárgyból egy-egy tételt húz, részére tételenként 10-10 perces felkészülési idõt kell biztosítani. A feleletek ideje tételenként maximum 10 perc. A szóbeli vizsga tantárgyai: — Pedagógia és szabadidõ pedagógia — Pszichológia — Gyermek- és ifjúságvédelem A vizsga tételeit a szóbeli vizsga megkezdése elõtt legalább egy hónappal a képzést szervezõ intézmény a jelölt tudomására hozza.

Source: https://magyarkozlony.hu/hivatalos-lapok/abc728757ffdbde288c638577cc05af02b933c23/dokumentumok/611c9a3bf16d2d0e492c1f1a44235b04174e190c/letoltes